експортната цена в размер на по-малко от 1 %.
 (59)
 В съображение 116 от регламента за временните мерки Комисията приканва заинтересованите страни да предоставят надеждна и проверима количествена оценка на разходите за извършване на корекция в съответствие с член 2, параграф 10, буква к) от основния регламент с цел отчитане на разходите за проектиране, предлагане на пазара и научноизследователска и развойна дейност (НИРД) на вносителите на маркови стоки.
 (60)
 Двама невключени в извадката производители износители представиха искания за корекция в съответствие с член 2, параграф 10, буква к) от основния регламент и в тази връзка предоставиха доказателства от своите вносители на маркови стоки в Съюза. Предоставените доказателства представляваха данни от съответните вносители относно разходите за НИРД и проектиране. Като част от настоящото разследване бяха направени проверки на тези вносители.
 (61)
 Комисията разгледа представените данни в подкрепа на твърденията и прие, че действително за операциите на вносителите на маркови стоки са необходими определени разходи за НИРД и проектиране. Тя обаче не може да приеме данните от вносителите, избрани от страна на производителите износители, тъй като тези данни обхващат по-широки въпроси от разходите на вносителите на маркови стоки за НИРД и проектиране. Значителните разлики в отчетените категории разходи, изразени като проценти от оборота на двамата вносители на маркови стоки, не съставляват представителна основа за определяне на необходимите разходи за исканата корекция.
 (62)
 Въпреки това Комисията успя да установи тези разходи в счетоводните книжа на включените в извадката и проверени производители от Съюза, които предоставиха източника на данните за определяне на нормалната стойност в настоящото разследване. Поради това включените в извадката и проверени производители от Съюза бяха счетени за надежден източник на данни за корекция на нормалната стойност за НИРД и проектиране в съответствие с член 2, параграф 10, буква к).
 (63)
 Въз основа на това Комисията направи корекция на нормалната стойност в размер на 2,3 % за трима китайски производители износители, които продават единствено немаркови електрически велосипеди, т.е. те произвеждат електрически велосипеди в КНР, предназначени за собственици на търговски марки в Съюза.
 (64)
 Промишлеността на Съюза отбеляза първоначалните искания за корекции на разходите за НИРД, проектиране и други корекции, отправени от двамата китайски производители износители, и изказа твърдението, че такива искания не следва да се приемат. Тя също така изказа твърдението, че корекцията в размер на 2,3 %, направена от Комисията, не следва да се прилага за друг китайски производител износител, който не е поискал корекцията.
 (65)
 По отношение на корекцията в размер на 2,3 % обаче Комисията се позова на финансовите данни от промишлеността на Съюза. Освен това, за да се предостави обективно и разумно сравнение между експортната цена и нормалната стойност, корекцията е трябвало да се направи за тримата засегнати китайски производители износители. Поради това твърдението на промишлеността на Съюза беше отхвърлено.
 (66)
 В своите коментари след окончателното разгласяване тримата китайски производители износители изтъкнаха твърдението, че корекцията на разходите за НИРД и проектиране не следва да се определя въз основа на проверените данни от промишлеността на Съюза, а въз основа на данните за двама несвързани вносители, предоставени от производителите износители